
Hazai házityúk állományokból izolált baktériumtörzsek érzékenységi vizsgálata

Kulcsszavak: házityúk; antibiotikum; rezisztencia; érzékenység; baktériumtörzs
A dolgozat hazai házityúk állományokból izolált baktériumtörzsek érzékenységi vizsgálatára fókuszál, különös tekintettel a globális, egyre növekvő antibiotikum rezisztecia terjedésére az "Egy Egészség" vonatkozásában. Ez az aktuáls kihívás nem csak az állategészségügyet, hanem a közegészségügyet is gyökeresen érinti.
A házityúk világszerte kiemelt jelentőségű fehérje forrás. A Food and Agriculture Organisation előrejelései szerint a baromfihús várhatóan 41%-át teszi majd ki az összes fehérje fogyasztásnak 2032-re.
A kutatás során állat-, és közegészségügyben egyaránt kiemelt antimikrobiális hatóanyagot vizsgáltunk. Vizsgálataink során minimális gátló koncentráció (MIC) meghatározását végeztük és a vizsgált baktériumtörzsek érzékenységi profilját készítettük el. 
Az eredmények rávilágítottak arra, hogy egyes antimikrobiális szerek elvesztették hatékonyságukat bizonyos rezisztens törzsekkel szemben. Az eredmények hozzájárulnak a helyes antibiotikum használathoz az állatorvosi gyakorlatban, valamint segítik a rezisztencia terjedésének csökkentésére irányuló erőfeszítéseket. A kutatás rámutatott arra is, hogy szükség van a baktériumrezisztencia nyomon követésére és új terápiás stratégiák kidolgozására.
Összességében a dolgozat fontos lépést jelent az antimikrobiális rezisztencia elleni küzdelemben és elősegítheti a házityúk állományok egészségügyi kezelési protokolljainak továbbfejlesztését.



